Khoekhoe (Spriik)

Det Khoekhoe Spriik (aanjnööm: Khoekhoegowab) as en spriik, wat faan amanbi 202.200 lidj spreegen wurt (2013). At spriik as ian faan dön Khoisan Spriiken. Det wurd för’t miast uun Namiibia (för’t miast uun dön Erongo, Kunene, Otjozondjupa, Hardap an ǁKaras Regiuunen), man uk uun Botsuana (uun det Ghanzi Distrikt), Lesotho, Süüdaafrika (uun det Nuurdkap Prowins) an Eswatini spreegen Ethnologue, Khoekhoe..

Spriikwiisen
At spriik hee seeks spriikwiisen:
 At Sesfontein-Dama, wat uun det Kunene Regiuun spreegen wurt. 
 Namidama
 Madeldamara
 Madelnama 
 Bondelswarts-Nama 
 Topnaar-Nama Ethnologue, Khoekhoe.

Lüten
Khoekhoe hee twuntig knaplüten:  
 Dönheer lüten wurd mä a tes ütjspreegen: ǀg, ǀk, ǀn, ǀh, an ǀ.
 Dönheer lüten wurd mä de boowermuar tusdoom ütjspreegen: ǁg, ǁk, ǁn, ǁh, ǁ.
 Dönheer lüten wurd mä’t steed beeft de boowermuar tusdoom ütjspreegen: !g, !k, !n, !h, !.
 Dönheer lüten wurd mä de hard böön ütjspreegen: ǂg, ǂk, ǂn, ǂh, ǂ.

Taalen üüb Khoekhoe
 ian: ǀgui ; tau: ǀgam; trii: !nona; fjauer: haka; fiiw: koro; seeks: !nani; sööwen: hû; aacht: ǁkhaisa; njüügen: khoese; tjiin: disi.
 iarst: ǂguro; naist: ǀgamǁî; traad: !nonaǁî; fjuard: hakaǁî; füft: koroǁî; seekst: !nanoǁî; sööwenst: hûǁî; aachst: ǁkhaisaǁî; njüügenst: khoeseǁî; tjiinst: disiǁî Omniglot, Khoekhoe Numbers..

Weblinks
 A taalen faan ian ap tu tjiin üüb Khoekhoe (wiideo)

Ianselefterwisen

Kategorie:Spriik
Kategorie:Khoisan spriaken